BIGGNEWS: ಸಾವಿನ ದವಡೆಯಿಂದ ಪಾರಾದ ಡೋನಾಲ್ಡ್ ಟ್ರಂಪ್, ಅಮೆರಿಕ ಅಧ್ಯಕ್ಷರ ಹೆಸರಿಗೆ ಬಂದ ಪತ್ರದಲ್ಲಿ ವಿಷ ಪತ್ತೆ ವಾಷಿಂಗ್ಟನ್: ಅಮೆರಿಕ ಅಧ್ಯಕ್ಷ ಡೊನಾಲ್ಡ್ ಟ್ರಂಪ್ ಅವರ ಹೆಸರಲ್ಲಿ ಶ್ವೇತಭವನಕ್ಕೆ ಅನಾಮಿಕ ಪತ್ರವೊಂದರಲ್ಲಿ ಹಾನಿಕಾರಕ ರಿಕಿನ್ ವಿಷವಿರುವುದನ್ನು ಸಿಬ್ಬಂದಿ ಪತ್ತೆ ಮಾಡಿದ್ದಾರೆ ಎನ್ನಲಾಗಿದೆ. ಹಾನಿಕಾರಕ ರಿಕಿನ್ ಇರುವುದನ್ನು ದೃಢಪಡಿಸಲು ಎರಡು ಪರೀಕ್ಷೆಗಳನ್ನು ನಡೆಸಲಾಗಿದೆ ಅಂತ ಸಿಎನ್ ಎನ್ ವರದಿ ಮಾಡಿದೆ. ಶ್ವೇತಭವನಕ್ಕೆ ಎಲ್ಲಾ ಪತ್ರಗಳನ್ನು ವಿಂಗಡಿಸಿ, ಶ್ವೇತಭವನತಲುಪುವ ಮುನ್ನ ಆಫ್ ಸೈಟ್ ಸೌಲಭ್ಯದಲ್ಲಿ ಪರೀಕ್ಷಿಸಲಾಗುತ್ತದೆ ಅದರಂತೆ ಇದನ್ನು ಕೂಡ ಪರೀಕ್ಷಿಸಿದ ವೇಳೆಯಲ್ಲಿ ಈ ಆಘಾತಕಾರಿ ಘಟನೆ ಬೆಳಕಿಗೆ ಬಂದಿದೆ.ಈ ಪ್ಯಾಕೇಜ್ ಕೆನಡಾದಿಂದ ಬಂದಸಾಧ್ಯತೆಯನ್ನು ತನಿಖಾಧಿಕಾರಿಗಳು ಪರಿಶೀಲಿಸುತ್ತಿದ್ದಾರೆ ಎಂದು ಅಮೆರಿಕದ ಕಾನೂನು ಜಾರಿ ಅಧಿಕಾರಿಯೊಬ್ಬರು ಅಮೆರಿಕದ ಕೇಬಲ್ ನೆಟ್ ವರ್ಕ್ ಗೆ ತಿಳಿಸಿದ್ದಾರೆ. ರಿಸಿನ್ ಎಂಬುದು ಭಯೋತ್ಪಾದನೆದಾಳಿಗಳಲ್ಲಿ ಬಳಸಲಾದ ಕ್ಯಾಸ್ಟರ್ ಬೀನುಗಳಿಂದ ತೆಗೆದ ಒಂದು ಅತ್ಯಂತ ವಿಷಕಾರಿ ವಸ್ತುವಾಗಿದೆ. ಇದನ್ನು ಪೌಡರ್, ಮಿಸ್ಟ್, ಪೆಲೆಟ್ ಅಥವಾ ಆಮ್ಲದ ರೂಪದಲ್ಲಿ ಬಳಸಬಹುದು. ವಿಷವನ್ನು ಜೀರ್ಣಿಸಿದರೆ, ಅದು ವಾಂತಿ ಮತ್ತು ಹೊಟ್ಟೆ ಮತ್ತು ಕರುಳುಗಳ ಆಂತರಿಕ ರಕ್ತಸ್ರಾವ, ಯಕೃತ್ತು, ಸ್ಪ್ಲೀಯನ್ ಮತ್ತು ಮೂತ್ರಪಿಂಡಗಳ ವೈಫಲ್ಯ ಮತ್ತು ರಕ್ತಪರಿಚಲನಾ ವ್ಯವಸ್ಥೆಯ ಕುಸಿತದಿಂದ ಮರಣಕ್ಕೆ ಕಾರಣವಾಗುತ್ತದೆ.